open-index/open-wikipedia-markdown huggingface dataset:
Oliver Sacks

**Oliver Wolf Sacks**, CBE (9 Julie 1933 – 30 Augustus 2015) was ’n Britse neuroloog en skrywer. onder meer verskeie gevallestudies van pasiënte met neurologiese afwykings. Sy 1973-boek *Awakenings*, ’n outobiografiese vertelling van sy poging om mense met slaapsiekte te help om hul neurologiese funksies te herwin, is aangepas vir die Hollywoodse Oscar-benoemde rolprent van 1990 met dieselfde naam. Robin Williams en Robert de Niro het daarin gespeel.

In 2008 het hy die CBE gekry vir sy diens aan letterkunde.

## Skryfwerk 
Van 1970 af het Sacks oor sy ondervinding met neurologiese pasiënte geskryf. Sy boeke is in meer as 25 tale vertaal. Hy was ook ’n gereelde bydraer tot *The New Yorker* en *The New York Review of Books*, sowel as ander mediese, wetenskaplike en algemene publikasies. In 2001 het hy die Lewis Thomas-prys vir skryfwerk oor die wetenskap ontvang.

Sacks se werk is gepubliseer deur ’n breër omvang van media as waarvoor ander hedendaagse mediese skrywers bydraes gelewer het. Sy beskrywings van mense wat neurologiese toestande of beserings hanteer en daarby aanpas, het dikwels lig gewerp op hoe die normale brein waarnemings, geheue en individualiteit hanteer. Hy het sy styl beskou as ’n voortsetting van die 19de-eeuse "kliniese anekdotes," ’n letterkundige styl wat gedetailleerde gevallestudies ingesluit het. Een van sy inspirasies was ook die Russiese neurosielkundige A.R. Loerija.

Hy het sy gevalle in ’n vertelstyl beskryf en gekonsentreer op die ondervindings van die pasiënt (in die geval van *A Leg to Stand On* was hyself die pasiënt). Die pasiënte waaroor hy geskryf het, kon dikwels op verskillende maniere by hul situasies aanpas ondanks die feit dat hul neurologiese toestand as ongeneesbaar beskou is.

Die hoofstorie in sy boek *The Man Who Mistook His Wife for a Hat* gaan oor ’n man met visuele agnosie en was die onderwerp van ’n 1986-opera deur Michael Nyman. Die hoofstorie in *An Anthropologist on Mars* gaan oor ’n outistiese professor. *Seeing Voices* van 1989 dek ’n verskeidenheid gevallestudies in doofheid.

In November 2012 het Sacks sy boek *Hallucinations* uitgegee waarin hy kyk na hoekom gewone mense soms hallusinasies kry en die stigma verwyder wat aan die woord kleef.

## Publikasies 
* *Migraine* (1970)
* *Awakenings* (1973)
* *A Leg to Stand On* (1984)
* *The Man Who Mistook His Wife for a Hat* (1985)
* *Seeing Voices: A Journey Into the World of the Deaf* (1989)
* *An Anthropologist on Mars* (1995)
* *The Island of the Colorblind* (1997)
* *Uncle Tungsten: Memories of a Chemical Boyhood* (2001)
* *Oaxaca Journal* (2002)
* *Musicophilia: Tales of Music and the Brain* (2007)
* ''The Mind's Eye* (2010)
* *Hallucinations* (2012)
* *On the Move: A Life'' (2015) (outobiografie)

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Verligting in Boeddhisme

Die Afrikaanse woord **verligting** is die Westerse vertaling van die Boeddhistiese term *bodhi*, "ontwaking". Die Westerse konnotasie is van ’n skielike insig in ’n bosintuiglike waarheid.

Die woord word ook gebruik om ander Boeddhistiese terme en konsepte te vertaal wat dui op insig (soos *prajna*, *kensho* en *satori*), kennis (*vidhya*), die "uitwerping" (*nirwana*) van ontstigtende emosies en begeertes, die gevolglike vryheid of verlossing en die bereiking van boeddhaskap, soos versinnebeeld deur Siddhartha Gautama.

In die Westerse wêreld het die konsep van (geestelike) verligting ’n romantiese betekenis aangeneem. Dit het sinoniem geword met selfbesef en die ware self.

## Verwysings 
## Eksterne skakels 
* Pali Text Society: "Occurrences of the term enlightenment" 
* Joan Sutherland, ''What is enlightenment?', Buddhadharma, 16 Februarie 2013
* Barbara O'Brien, *What is Enlightenment?*
*15px Hierdie artikel is vertaal uit die Engelse Wikipedia
Spartan

**Spartan** is 'n industriële voorstad van Kemptonpark aan die Oos-Rand van Suid-Afrika. Vele industrieë wat onder meer met verf, automotor en algemene ligte masjinering werk, het hul bedrywe hier. 

Die area se sensussyfer is baie laag, slegs 236, dit behels hoofsaaklik die nagsekuriteitspersoneel wat op hul firma's se eiendom slaap.

## Verwysings
Aston Manor

**Aston Manor** is 'n voorstad van Kemptonpark in die Oos-Rand. Dit val onder bestuur van die Ekurhuleni Metropolitaanse Munisipaliteit. Volgens die 2011-sensus het Aston Manor 'n bevolking van 1&nbsp;961 gehad.

## Verwysings
Estherpark

**Estherpark** is 'n voorstad van Kemptonpark, in die Oos-Rand. Dit val onder beheer van die Ekurhuleni Metropolitaanse Munisipaliteit.

## Verwysings
Toyota T-enjin

Die **Toyota T-reeks** is 'n familie inlynviersilinderenjins deur Toyota vervaardig van 1970 tot 1985.

Dit het begin as 'n stootstangkopklep (OHV) ontwerp, maar later is 'n prestasiegeoriënteerde dubbelbonokas (DOHC) bygevoeg. Toyota het sy stewige reputasie vir betroubaarheid op hierdie enjins gebou.

Die 4T-GTE variant van hierdie enjin het Toyota toegelaat om in die Wêreldtydrenkampioenskap te kompeteer in die vroeë 1980's, wat dit 'n eerste vir 'n Japannese vervaardiger gemaak het.
Toyota M-enjin

regs|140px
duimnael|300px|Die 2000 GT enjin

Toyota Motorkorporasie se **M-familie van enjins** is 'n langsgemonteerde inlynsessilinder enjinontwerp.

Hulle is gebruik van die 1960's tot die 1990's. Alle M-familie enjins was stootstangkopklep (OHV)-ontwerpe. Terwyl die M-familie met 'n kettinggedrewe enkelnokas onstaan het, het dit later ontwikkel tot 'n bandgedrewe dubbelbonokas (DBNA)-stelsel na 1980.

Alle M-familie-enjins gebruik 'n gietysterblok met 'n aluminiumsilinderkop, en word in die Toyota Kamigo aanleg in Toyotastad, Japan gebou.
Toyota R-enjin

Die **Toyota R-reeks** was 'n familie inlynviersilinderpetrolenjins vervaardig deur Toyota van 1953 tot 1997.

Dit was ontwerp vir longitudinale gebruik in voertuie soos die Celica en Hilux, maar die gebruik het weggekwyn toe baie van Toyota se hoofstroommodelle oorgeskakel is na voorwielaandrywing. Die R-enjin was bonokasweergawes, gekenmerk deur kettinggedrewe nokaste, wat die gevaar van interne enjinskade uitgeskakel het soos met bandgedrewe enjins ondervind is.

Die enjin is in die jare 1953 tot 1997 deur die Toyota Motorkorporasie vervaardig.
Anapsida

**Anapsida** is 'n subklas van reptiele met 'n geslote skedeldak, sonder openinge agter die oë (langs die slape). Hulle verskil van die Diapsida, wat (gewoonlik) twee openinge het, en die Synapsida, wat een opening het. Die skilpaaie is waarskynlik die enigste groep lewende diere wat nog aan die subklas behoort.

Die meeste afstammelinge van die subklas *Anapsida* het teen die einde van die Perm-tydperk uitgesterf. In die laat-Trias verskyn skilpaaie (*Testudines*); wat vir lank as die enigste oorblywende afstammeling beskou is. Filogenetiese studies toon egter dat skilpaaie tot die subklas *Dsiapsida* (diapsides) behoort, ten spyte daarvan dat hierdié openinge in die skedel ontbreek. Daar is wel gevalle waar die skedels van diapsides as gevolg van evolusie weer toegegroei het. Meer fossiele moet gevind word om die status van skilpaaie te bevestig.

## Taksonomie 

Lêer:Arganaceras BW.jpg|*Arganaceras* (Pareiasauridae)
Lêer:Hypsognathus BW.jpg|*Hypsognathus* (Procolophonidae)
Lêer:Procolophon BW.jpg|*Procolophon* (Procolophonidae)
Lêer:Eudibamus BW.jpg|*Eudibamus* (Bolosauridae)

duimnael|Skedels van A) Anapsida, B) Synapsida en C) Diapsida.
* † Orde Mesosauria
** † Familie Mesosauridae
* † Parareptilia
** † Familie Millerettidae
** † Familie Bolosauridae
* † Procolophonomorpha
** † Lanthanosuchoidea
*** † Familie Acleistorhinidae
*** † Familie Lanthanosuchidae
** † Nyctiphruretia
*** † Familie Nyctiphruretidae
*** † Familie Nycteroleteridae
*** † Familie Rhipaeosauridae
** † Procolophonoidea
*** † Familie Owenettidae
*** † Familie Procolophonidae
** † Hallucicrania
*** † Familie Sclerosauridae
*** † Familie Rhipaeosauridae
*** † Familie Pareiasauridae

## Eksterne skakels 
* 
* 

## Verwysings
Potala-paleis

Die **Potala-paleis** (Tibettaans: པོ་ཏ་ལ) in Lhasa, Tibet, was die amptelike woning en regeringsetel van die Dalai Lamas tot met die 14de Dalai Lama, wat na Indië gevlug het tydens die 1959-opstand in Tibet. Dit is nou ’n museum en wêrelderfenisgebied.

Die paleis is genoem na Berg Potalaka, die mitiese woonplek van die bodhisattva Avalokiteśvara. Die 5de Dalai Lama het die bou daarvan in 1645 begin. Dit lê dalk op die oorblyfsels van ’n vroeëre vesting met die naam Wit of Rooi Paleis wat Songtsän Gampo, stigter van die Tibettaanse Ryk, in 637 op die terrein laat bou het.

Die gebou is van oos na wes 400&nbsp;meter en van noord na suid 350&nbsp;m, met mure van gemiddeld 3&nbsp;m dik (5&nbsp;m by die basis) en koper wat in die fondament gegooi is om die gebou teen aardbewings te beskerm. Daar is 13 verdiepings met meer as 1&nbsp;000 kamers, 10&nbsp;000 altare en 200&nbsp;000 standbeelde. Dit is 117&nbsp;m hoog en lê op Marpo Ri, die "Rooi Heuwel"; dit troon altesaam meer as 300&nbsp;m bo die vallei uit.

Volgens tradisie verteenwoordig die drie hoofheuwels van Lhasa die "Drie Beskermers van Tibet". Chokpori, net suid van die Potala, is die siel-berg of Vajrapani, Pongwari dié van Manjusri, en Marpori, die heuwel waarop die Potala staan, verteenwoordig Avalokiteśvara. Die Potala bevat twee kapelle by sy noordwestelike hoek wat dele van die oorspronklike paleis bewaar. Lozang Gyatso, die 5de Dalai Lama, het bouwerk aan die moderne Potala-paleis in 1645 begin Die Dalai Lama en sy regering het in 1649 in die Potrang Karpo ("Wit Paleis") ingetrek. Bouwerk het geduur tot in 1694,

Die paleis is effens beskadig in die Tibettaanse opstand teen China in 1959 toe die Chinese bomme in die paleis se vensters ingeskiet is. Dit het ook skade vrygespring tydens die Kulturele Rewolusie van 1966. Feitlik al die meer as 100&nbsp;000 volume geskrifte, historiese dokumente en ander kunswerke is egter óf verwyder óf beskadig óf vernietig.

Unesco het die Potala-paleis in 1994 tot wêrelderfenisgebied verklaar. In 2000 en 2001 is die Jokhang-tempel en Norbulingka by die lys gevoeg as uitbreidings tot die terrein.

## Die Lhasa Zhol-pilare 
Die dorp Lhasa Zhol het twee klippilare, een binne die beskermingsmure van die dorp en die ander daarbuite. Eersgenoemde dateer van omstreeks 764, "of effens later", en bevat wat moontlik die oudste bekende voorbeeld van Tibettaanse skrif is.

Die pilaar besing die lof van ’n beroemde Tibettaanse generaal en vertel van sy diens aan die koning, insluitende veldtogte teen China wat gelei het tot die kort besetting van die Chinese hoofstad, Chang'an (die moderne Xian), in 763.

## Galery 

Lêer:The rooftop of the Potala.jpg|Die dak van die Potala.
Lêer:Lhasa.jpg|Op die paleis se dak.
Lêer:Mendicant monk. Lhasa 1993.jpg|’n Bedelaarmonnik by Potala, 1993.
Lêer:Chinese stone lion at the entrance to the Potala Pallace.jpg|Sneeuleeus beskerm die ingang na die paleis.
Lêer:Potala 2.jpg|Die mure van die Rooi Paleis.

## Verwysings 
## Bronne 
* 15px Hierdie artikel is vertaal uit die Engelse Wikipedia

## Eksterne skakels 
* 
* Potala-paleis (Unesco)
* Potala  ("Tibetan and Himalayan Digital Library")
Wattville

**Wattville** is 'n township van Kemptonpark, in Gauteng, Suid-Afrika.

## Sien ook 
* Lys van dorpe in Suid-Afrika

## Verwysings
Reigerpark

**Reigerpark** is 'n voormalige bruin woonbuurt in Boksburg in die Ekurhuleni Metropolitaanse Munisipaliteit, Gauteng, Suid-Afrika. Dit is gestig as Stirtonville ná die Tweede Wêreldoorlog toe mense ingestroom het uit landelike gebiede op soek na werk in die goudmyne. In 1963, as gevolg van die beleid van afsonderlike ontwikkeling, het die apartheidsregering die swart mense verskuif na Vosloorus, die Indiërs na Actonville en die bruin mense het oorgebly in Stirtonville, later herdoop tot Reigerpark.

## Trivia 
Die plaaslike inwoners het hul eie nieamptelike name aan die verskillende gebiede van Reigerpark gegee, byvoorbeeld "Jerusalem" (as gevolg van die baie kerke in die gebied); "Excuse me", as gevolg van huise wat so naby aan mekaar gebou is, dat wanneer jy nies, jou buurman sê: "Bless you!"; en "Popcorn", 'n nuwe gebied wat in die 1990's ontwikkel is waar die huise so vinnig opgeskiet het dat hulle vergelyk is met springmielies.

## Geweld en misdaad 
In 1997 het die Popcorn-gebied gewelddadige huurboikotte beleef; in 2008 was dit een van die plekke van geweld tydens die anti-immigrante onluste, met brandstigting, aanrandings en moord op immigrante (veral spaza-eienaars) in wat beskryf is as "oorlogsones" op strate.

## Sien ook 
* Lys van dorpe in Suid-Afrika

## Verwysings
Primrose

**Primrose** is 'n voorstad van Germiston in die Ekurhuleni Metropolitaanse Munisipaliteit.

## Sien ook 
* Gereformeerde kerk Primrose
* Lys van dorpe in Suid-Afrika

## Verwysings
KwaThema

**KwaThema** is 'n groot township suidwes van Springs op die Oos-Rand van Gauteng, Suid-Afrika. Dit is in 1951 gestig.

## Sien ook 
* Lys van dorpe in Suid-Afrika

## Verwysings
NG gemeente Kroonstad-Noord

[duimnael|links|220px|Die NG kerk Kroonstad-Noord, ontwerp deur [Gerard Moerdyk en ingewy op 3 April 1937.]]

[duimnael|regs|170px|Ds. J.G.C. Steyn was Kroonstad-Noord se leraar van 1946 tot 1948 en daarna weer van 1951 af. Intussen was hy leraar van die [NG gemeente Koppies.]]

Die **NG gemeente Kroonstad** is die tweede oudste gemeente van die Nederduitse Gereformeerde Kerk op die Vrystaatse dorp Kroonstad. 

Die gemeente is op 23 Mei 1927 met sowat  1&nbsp;200 lidmate van die moedergemeente afgestig, wat Kroonstad die tweede dorp naas Bloemfontein gemaak het wat 'n tweede NG gemeente gekry het; die ander geval in die Vrystaatse Kerk was die stigting van Rietfontein naas die moedergemeente Winburg, maar in daardie geval was dit weens die Rebellie van 1914 en nie vanweë 'n moedergemeente wat te groot geword het nie.

Kroonstad-Noord se eerste herderpaar, ds. en mev. J.S. Bosman, is op 20 April 1928 ontvang en hulle het die gemeente tot 18 November 1950 bedien toe ds. Bosman sy emeritaat aanvaar.

## Kerkbou 
In Augustus 1929 is die pastorie, wat £2 300 gekos het en nog dekades lank gedien het, ingewy. Weens die depressiejare het die moeder- en dogtergemeente byna 10 jaar lank van een kerkgebou gebruik gemaak en het die jong gemeente intussen sy boufonds opgebou sodat die hoeksteenlegging van die sierlike klipgebou op 13 April 1935 en die inwyding op 3 April 1937 kon plaasvind. Die gebou bied sitplek aan 1 100 persone en het £22 000 gekos; die banke het £2 000 gekos en die Duitse eggo-orrel ook £2 000. Die argitek was Gerard Moerdyk en die kontrakteur A. Fairweather van Kroonstad. 

## Uitbreiding 
Intussen het die gemeente so snel aangegroei dat ds. J.G.C. Steyn op 6 September 1946 as medeleraar ontvang is; op 19 September 1948 het die herderspaar na Koppies vertrek en is ds. J.W.W. du Preez en gade van Oudtshoorn op 18 Februarie 1949 ontvang. 

Die noodsaaklikheid van die afstigting van 'n eerste dogtergemeente het op 24 Junie 1950 gelei tot die afstigting van Kroonheuwel en is ds. Du Preez daarheen beroep. Die moedergemeente kon die dogter ’n bruidskat van £10&nbsp;500 gee. Op 2 Maart 1951 is ds. en mev. J.G.C. Steyn weer in die boesem van die gemeente ontvang. 

Onder hierdie gemeente het destyds die meeste onderwysinrigtings op Kroonstad, soos die Volkskool, die grootste in die Unie met oor die 1&nbsp;400 leerlinge op die rol, die Hoërskool en die Hoër Tegniese Skool asook vier skoolkoshuise geressorteer. Die skriba-kassier van die stigting van die gemeente in 1927 tot minstens 1952 was J.J. Botes.

## Enkele leraars 
* J.S. Bosman, 20 April 1928 – 18 November 1950 (aanvaar sy emeritaat)
* J.G.C. Steyn, 6 September 1946 – 19 September 1948, 2 Maart 1951 – ?
* J.W.W. du Preez, 18 Februarie 1949 – Junie 1950

## Bronne 
*  Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Chris Burger

**Christiaan Petrus Bernard Burger** (6 Maart 1952 - 31 Augustus 1980) was 'n Suid-Afrikaanse rugbyspeler. Hy het van 1975 tot 1980 as heelagter vir die Westelike Provinsie gespeel. Hy sterf op 31 Augustus 1980, op 28-jarige ouderdom, nadat hy sy nek die vorige dag tydens 'n Curriebeker-wedstryd teen die Vrystaat gebreek het.

Ná die voorval het Morné du Plessis, die spankaptein, saam met sy spanmaats, die *Chris Burger-fonds* gestig om sy familie by te staan. Sy dogtertjie, Esmarie, was ten tye van die voorval 18 maande oud.

'n Paar jaar later sterf die rugbyspeler, Petro Jackson (1964-1998), in soortgelyke omstandighede in Stellenbosch, waarna die Petro Jackson-spelersfonds gestig is. Die twee fondse is op 23 September 1992 saamgesmelt in die *Chris Burger-Petro Jackson-spelersfonds*, soos dit vandag bekend staan. Die fonds het al talle rugbyspelers wat ernstig beseer is, finansieel ondersteun. Die fonds poog ook om die risiko met betrekking tot ernstige beserings in rugby te verminder.

## Verwysings 
## Eksterne skakels 
* Webtuiste van die spelersfonds
NG gemeente Tweeling

duimnael|links|340px|Die NG kerk Tweeling.

[duimnael|regs|170px|Ds. H.O. Pienaar is op [12 Maart 1949 hier ontvang.]]
regs|170px|duimnael|Ds. S.C. Biggs, die leraar van 1958 tot 1963.
duimnael|regs|170px|Grafsteen van die eerste leraar, ds. Meij, op die kerkterrein
Die NG gemeente Tweeling is ’n gemeente van die Nederduitse Gereformeerde Kerk op die dorp Tweeling in die provinsie en Sinode van die Vrystaat. Met ingang 2018 het die gemeente sowat 90 lidmate en 15 dooplidmate gehad.

## Stigting 
Volgens De Kerkbode van 30 Junie 1926 blyk dit “op 17 Junie 1926 word 'n gemeente gestig deur die Ringskommissie van die Ring van Harrismith te Tweeling". Die gemeente is hoofsaaklik afgestig van 'n groot deel van Frankfort en Reitz en 'n klein deeltjie van Vrede.

Tot ouderlinge is destyds benoem die brs. L.P.J. Taljaard en J.A. Theron en tot diakens die brs. P.G. Human, C.P. Cilliers, J. Kriel en H.J. Duminy. Die predikant van Reitz is benoem tot konsulent en die gemeente sou onder die Ring van Harrismith ressorteer. 

## Kerkbou 
Op 12 Februarie 1927 is die hoeksteen van die kerk, wat as kerksaal gebruik is ná die inwyding van die gemeente se siersteenkerk, deur ds. J.P. van der Spuy, destyds predikant van Reitz en konsulent van die pas gestigte gemeente Tweeling, gelê. Ds. Van der Spuy, later ook moderator van die Vrystaatse Kerk, het besonder baie vir die gemeente opgeoffer voordat hy 'n eie predikant kon hê. Op 27 Mei 1927 is die kerksaal ingewy.

## Eerste leraar 
Oop 28 Mei 1927 is ds. M.J. Meij van Kokstad, waarvan hy ook die eerste leraar was, hier bevestig. Die bevestigingsrede is deur ds. J.P. van der Spuy uitgespreek en ds. Meij het sy intreerede uitgespreek na aanleiding van Hand. 10:20: “Ek vra dan om watter rede julle my laat haal het." Die jare 1927 tot 1937 was vir die jong gemeente jare van swaarkry. Sonder geld, behalwe 'n klein donasie van die gemeente Reitz, moes die gemeente opgebou word. Op 2 November 1942 is die pastoriemoeder die gemeente deur die dood ontval. Op 2 Oktober 1948 neem ds. Meij afskeid van die gemeente, aangesien hy ’n beroep na Cedarville aangeneem het. 

## Tweede leraar 
Op 12 Maart 1949 is ds. Meij se opvolger, prop. H.O. Pienaar, hier bevestig. Die gemeente het in 1952 sy 25-jarige bestaan herdenk en by dié geleentheid 'n suksesvolle poging in verband met die stywing van sy kerkboufonds onder leiding van sy ywerige leraar aangewend. In daardie haar berig *Ons gemeentelike feesalbum*: "Vir hierdie groot saak ontbreek dit nie aan die nodige entoesiasme onder die gemeentelede nie en elkeen sien reikhalsend uit na die groot oomblik wanneer die deure van ons nuwe kerk vir die inwydingsplegtigheid oopgesluit sal word."

## Enkele leraars 
* Marthinus Johannes Meij, 28 Mei 1927 – 2 Oktober 1948
* Hugo Olivier Pienaar, 12 Maart 1949 – 1958
* Stanley Charles Biggs, 1958 – 1963
* Koos Lessing (aflosleraar) – 2018

## Bronne 
*  Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers. 

## Verwysings 
## Eksterne skakels
Duduza

**Duduza** is 'n groot township geleë in die Ekurhuleni Metropolitaanse Munisipaliteit in Gauteng. Duduza is ongeveer 56 km suidoos van Johannesburg geleë.

## Sien ook 
* Lys van dorpe in Suid-Afrika
* Duduzatornado

## Verwysings
Elsburg

[duimnael|links|270px|Die [NG gemeente Elsburg|NG kerk Elsburg op die hoek van Pauw- en Kerkstraat.]]
**Elsburg** is 'n dorpie 6&nbsp;km suidoos van Germiston, op die Oos-Rand van Gauteng.
 
## Verwysings
Etwatwa

**Etwatwa** is 'n township naby aan Benoni in Gauteng, Suid-Afrika.

## Sien ook 
* Lys van dorpe in Suid-Afrika

## Verwysings
Toyota K-enjin

regs|120px
duimnael|Toyota K-enjin van 1966

Die **Toyota K-reeks** is 'n inlynviersilinderenjin wat van 1966 tot die middel van 2007 geproduseer is. 

Dit was 'n tweeklepstootstang enjinontwerp, 'n rariteit vir die maatskappy. Dit is oorspronklik in die Toyota Kamigo-fabriek in Toyotastad in Japan gebou.

Die reeks is grootliks deur die E-enjinreeks vervang.
Pali-kanon

duimnael|links|’n Standaarduitgawe van die Thaise Pali-kanon.

Die **Pali-kanon** (Pali: *Tipiṭaka*) is die standaardversameling geskrifte in die Theravada-Boeddhistiese tradisie, soos bewaar in die taal Pali. Dit is die eerste bekende en volledigste bestaande, vroeg-Boeddhistiese kanon.

Dit is in Noord-Indië saamgestel en mondelings oorgedra totdat dit in 29 v.C. op die Vierde Boeddhisteraad in Sri Lanka op skrif gestel is, sowat 450 jaar ná die dood van Gautama Boeddha.

Die Pali-kanon bestaan uit drie algemene kategorieë, wat *piṭaka* (van die Pali-woord vir "mandjie") genoem word. As gevolg hiervan is die kanon tradisioneel bekend as die ***Tipiṭaka*** ("Drie Mandjies"). Die drie *piṭakas* is soos volg: 
# Vinaya-pitaka ("Dissiplinemandjie"), wat handel oor reëls vir monnike en nonne.
# Sutta-pitaka ("Leringemandjie"), leringe van hoofsaaklik die Boeddha, maar ook ander dissipels.
# Abhidhamma-pitaka, beskryf as filosofie, sielkunde of metafisika.

Die Vinaya- en Sutta-pitaka stem baie ooreen met ander Boeddhistiese werke, maar die Abhidhamma-pitaka is ’n tipiese Theravada-versameling wat min gemeen het met werke van ander Boeddhisteskole.

## Verwysings 
## Bronne 
* 
* 
* 
* 
* 15px Hierdie artikel is vertaal uit die Engelse Wikipedia
Kaapse dwergverkleurmannetjie

Die **Kaapse dwergverkleurmannetjie** (*Bradypodion pumilum*) is 'n verkleurmannetjie wat endemies is aan Kaapstad en omgewing. Hulle leef in struike en die woudrande in fynbos. Die verkleurmannetjie is 6 tot 8&nbsp;cm lank. Dit is 'n klein boomlewende reptiel. Die oë is keëlvormig en dit het 'n grypstert. Die reptiel is gewoonlik bedags bedrywig en vreet vlieë en ander insekte wat met die klewerige tong gevang word. Slange, vleiloeries en laksmanne is die verkleurmannetjie se vyande.

duimnael|links|'n Kaapse dwerg-verkleurmannetjie wat water van 'n roosblaar in 'n Kaapse tuin drink.
duimnael|links|'n Onvolwasse Kaapse dwergverkleurmannetjie.

## Subspesies 
Van die moontlike subspesies van *B. pumilum* wat nog nie deur genetiese toetsing bevestig is nie, sluit in:
* Tipies
* Fynbos
* Renosterveld (moontlik 'n hibried tussen *B. pumilum* en *B. occidentale*)

## Verwysings 
## Bronne 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
* 
*
Ngwegweni

**Ngwegweni** is 'n nedersetting in Umzimvubu Plaaslike Munisipaliteit in die Oos-Kaapprovinsie in Suid-Afrika, nie ver van Mount Ayliff af nie. 

## Sien ook 
* Lys van dorpe in Suid-Afrika

## Verwysings
Pali

**Pali** (*Pāli*) is ’n Indo-Ariese taal van die Indiese subkontinent. Dit word wyd bestudeer omdat dit die taal van ’n groot deel van die vroegste bestaande Boeddhistiese letterkunde is, soos vervat in die Pali-kanon, en dit is ook die heilige taal van Theravada-Boeddhisme. Dit word net as liturgiese taal gebruik.

## Verwysings 
* 15px Hierdie artikel is vertaal uit die Engelse Wikipedia
Kassapa Boeddha

**Kassapa Boeddha**, bekend as **Kāśyapa** in Sanskrit, is een van die antieke Boeddhas wie se biografie voorkom in hoofstuk 24 van die *Boeddhavamsa*, een van die boeke van die Pali-kanon.

Volgens die Theravada-Boeddhistiese tradisie is Kassapa die 27ste van die 29 Boeddhas wie se naam bekend is, die 6de van die Sewe Boeddhas van die Antieke Tyd, en die derde van die vyf Boeddhas van die huidige kalpa.

Die huidige kalpa word die *bhadrakalpa* ("Gunstige Eon") genoem. Die vyf Boeddhas van dié eon is:
#Kakusandha
#Koṇāgamana 
#Kassapa
#Gautama (die huidige Boeddha)
#Maitreya (die toekomstige Boeddha)

## Verwysings 
## Skakels 
* 15px Hierdie artikel is vertaal uit die Engelse Wikipedia
Anna Rothmann

**Anna Wilhelmina Rothmann** (1904–2000) was 'n Afrikaanse skrywer en die dogter van M.E.R. Sy het jeugboeke en een historiese boek geskryf, asook vertaalwerk in Afrikaans gedoen. In 1972 is die Scheepersprys vir Jeugliteratuur aan haar toegeken vir *Klaasneus-hulle*. 'n Afdeling van die uitstalruimte in die Albany Museum is in 1980 na haar vernoem.

## Biografie 
Anna W. Rothmann is in 1904 in Swellendam gebore. Haar ma was die bekende skrywer, M.E.R. (Maria Elizabeth Rothmann) en haar pa die skoolhoof, Herbert Charles Gordon Oakshott. Sy studeer aan die Universiteit van Stellenbosch en behaal in 1924 haar BSc-graad, in 1926 haar Sekondêre Onderwysdiploma en in 1931 haar MSc-graad.

Rothmann was 'n lektrise aan die Paarlse Opleidingskollege. Gedurende 1938 ontvang sy 'n Carnegie-beurs om by 'n museum in Chicago te studeer. Vanaf 1936 tot 1954 was sy die skoolorganiseerder by die Albany Museum in Grahamstad. Van 1954 af was sy by die Drostdy Museum in Swellendam werksaam. Hier het sy ook navorsing oor die geskiedenis van die omgewing gedoen en 'n boekie oor die Republiek van Swellendam saamgestel.

## Bibliografie 
* Die Drostdy van Swellendam (medeskrywer saam met haar ma, M.E.R.)
* Klaasneus-hulle, Tafelberg Uitgewers, 1964, 
* Kraai-hulle, Tafelberg Uitgewers, 1965, 
* Kriek-hulle, Tafelberg Uitgewers, 1979, 

## Verwysings
Fort Cunynghame

**Fort Cunynghame** is geleë net noord van Döhne in die Oos-Kaap van Suid-Afrika. Dit is in 1878 net na die Negende Grensoorlog gebou. 

Sir Arthur  Augustus Thurlow Cunynghame (1812–1884) was die Britse militêre bevelhebber in die Kaapkolonie van 1874 tot 1878. Cunynghame het wyd gereis, was 'n goeie waarnemer en het verskeie boeke geskryf, onder andere een oor Suid-Afrika.

## Bronne 
* https://www.sa-venues.com/attractionsec/fort-cunynghame-pass.php
* https://tracks4africa.co.za/listings/item/w152529/fort-cunningham/
* https://www.sahistory.org.za/place/fort-cunynghame
Tempel van Bel

Die **Tempel van Bel** (Arabies: معبد بل) is ’n antieke ruïne in Palmyra, Sirië. Dit is gewy aan die godheid Bel (of Baäl). Die ruïnes word beskou as van die bes bewaarde skatte van Palmyra.

Die tempel is in Augustus 2015 minstens gedeeltelik verwoes deur die ekstremistiese militante groep Islamitiese Staat in Irak en die Levant (ISIL) nadat hulle die terrein in Mei 2015 beset het. Palmyra se Tempel van Baalsamin is vroeër dié maand met plofstof opgeblaas.

## Geskiedenis 
Die tempel is op ’n tel gebou (’n kunsmatige heuwel wat vanweë menslike bewoning ontstaan) en dui daarop dat mense in die 3de millennium&nbsp;v.C. al daar gewoon het. Op die terrein was in voor-Romeinse tye ’n tempel wat gewoonlik die "eerste Tempel van Bel" of "die Hellenistiese tempel" genoem word.

Van die tempel se mure is in die laat 1ste eeu en vroeë 2de eeu&nbsp;n.C. gebou. Dele van die struktuur is in 1132 deur Arabiere gewysig, en dit het gehelp dat dit beter bewaar gebly het. Die meeste van die suile van die binneste kolonnades het steeds staanplekke vir die standbeelde van vooraanstaande burgers. Dit lê in ’n groot ingeslote ruimte omring met kolonnades. Dit het ’n reghoekie uitleg wat van noord tot suid loop. In drie hoeke van die gebou was trappe wat na die dakterras gelei het. Daar is drie poorte, met die ingangspoort aan die westekant. Veranderings in 1132 deur die Arabiere toe hulle ’n bastion opgerig en die tempel in ’n moskee omskep het, Volgens berigte het die stene en suile op die grond gelê en was net een muur oor. Ook die Siriese waarnemer van menseregte het die skade bevestig.

Sirië se hoof van oudhede, Maamoun Abdulkarim, het egter later gesê hoewel daar ’n ontploffing naby die tempel was, "staan die basiese struktuur nog".

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Kildare

**Kildare** is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Döhne-merino

Die **Döhne-merino** is 'n Suid-Afrikaanse skaapras wat ontwikkel het uit 'n kruising van Duitse vleismerinoramme en Peppin-merino-ooie.  So het 'n skaap ontstaan wat ideaal geskik is vir die produksie van sowel goeie wol as vleis.

J.J.J. Kotze was die eerste direkteur van die Landbounavorsingsinstituut Döhne  by Döhne naby Stutterheim en hy het besef dat 'n skaapras nodig is wat goed sal aard in die Suurveld van die Oos-Kaap en  het daarom in 1939 met daardie doel met kruisteling van skape begin.

Meer as 30&nbsp;000 opregte Döhne-merino-ooie is by die stoettelersvereniging geregistreer en die meerderheid skape kom voor op plase in die Oos- en Wes-Kaap en die Vrystaat. Sedert 1998 word ook in Australië met die Döhne-merino geboer. Volwasse ooie weeg oor 'n 50&nbsp;kg en ramme oor 'n 80&nbsp;kg en lewer 'n 4&nbsp;kg wol per jaar.

## Bibliografie 
* afr.studbreeder.com
* McMaster, Cameron: The Dohne Merinos as a practical example of successful adaptation to environmental and economic factors. www.merino2014.com
* Snyman, M.A.: South African sheep breeds: Dohne Merino sheep. Info-pack ref. 2014/015. Grootfontein Landbounavorsingsinstituut. gadi.agric.za
* www.dohnemerino.org
Döhne

**Döhne** is 'n dorpie in die Oos-Kaap langs die N6-hoofweg tussen Stutterheim en Cathcart. Dit lê 8&nbsp;km noordoos van Stutterheim, 101&nbsp;km van Oos-Londen en effens meer as 900&nbsp;m bo seespieël. In 1874 het die spoorlyn vanaf Oos-Londen Döhne bereik. Dit was destyds die naaste stasie aan Stutterheim, maar die spoorlyn is later verlê om wel by Stutterheim verby te gaan.

Döhnepiek, noordwes van Döhne, is in die noordoostelike hoek van die Kologhobos en bereik 'n hoogte van 1433&nbsp;m. Net buite die dorpie is die Döhne-landbounavoringsinstituut. Die dorpie, spoorweghalte, bergpiek, navorsingsplaas en die Döhne-merino is almal vernoem na eerw. J.L. Döhne.

In die Africana Museum in Johannesburg is 'n potloodskets deur luit. F. Barclay van die destydse Bethel-sendingstasie van eerw. Döhne.

## Sien ook 
* Lys van dorpe in Suid-Afrika
* Duitse Setlaarsmonument
J.L. Döhne

Eerw. **Jacob Ludwig Döhne** was 'n sendeling van die Berlynse Sendinggenootskap in die Oos-Kaap en Natal. Hy het veral bekendheid verwerf deur sy kennis van die tale van die Xhosa- en Zulu-volkere en sy vertaling van die Nuwe Testament in Xhosa en Zulu.

Döhne is op 9 November 1811 in Zierenberg in die deelstaat Hesse-Kassel (Duitsland) gebore en op 1 Augustus 1835 in Berlyn tot sendeling georden. In 1836 arriveer hy in die Oos-Kaap  en begin om die taal van die Xhosa te leer. Op 15 Februarie 1837 stig hy die Bethel-sendingstasie in Brits-Kaffrarië by die huidige Stutterheim en begin hier om die Bybel in Xhosa te vertaal.

Weens die Oorlog van die Byl (1846–1847) vlug Döhne, sy mede-sendelinge en sy gemeente  na die Vrystaat. Die onrus op die Oosgrens het voortgeduur en Döhne en sy geselskap kon nie na hul sendingstasie terugkeer nie en het na Natal verder getrek. In 1847 word Döhne predikant by die Voortrekkers se gemeente in Pietermaritzburg.  Deur hierdie stap word hy uit die Berlynse Sendinggenootskap geskors, maar word 'n bekende godsdiensleier van die Trekkergemeenskap. Op versoek van die owerheid publiseer hy in 1858 sy Zulu-Engelse woordeboek. Later haal die Berlynse Sendinggenootskap hom oor om hom weer by hulle te skaar. Daarna begin hy ook om die Bybel in Zulu te vertaal.

Döhne sterf op 2 Junie 1879 op Fort Pine by Dundee. Ter ere van en herdenking aan Döhne dra die dorpie Döhne, 'n spoorweghalte, 'n bergspits, 'n navorsingsinstituut en die Döhne-merino sy naam.

## Bibliografie
*A tribute to Jacob Ludwig Döhne - pioneer of written Xhosa. In: Lantern.Tydskrif vir Kennis en Kultuur. Jaargang 23, nr. 1, September 1973
Rietkol

**Rietkol** is 'n nedersetting in westelike Mpumalanga, Suid-Afrika. Dit bestaan meestal uit landboukleinhoewes.

## Sien ook 
* Lys van dorpe in Suid-Afrika

## Verwysings
Eloff

**Eloff** is 'n dorpie in Victor Khanye Plaaslike Munisipaliteit in westelike Mpumalanga, Suid-Afrika. Die R555-streeksroete gaan deur die dorp.

## Sien ook 
* Lys van dorpe in Suid-Afrika

## Verwysings
Balmoral

**Balmoral** is 'n dorpie in Emalahleni munisipaliteit in Mpumalanga, Suid-Afrika.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Dalmanutha

**Dalmanutha** is die naam van 'n plaas en 'n spoorweghalte ongeveer 16&nbsp;km suidoos van Belfast, op die hoofspoorlyn tussen Pretoria en Maputo. Dit val in Emakhazeni Plaaslike Munisipaliteit onder die Nkangala-distriksmunisipaliteit in Mpumalanga, Suid-Afrika.

## Bron 
* B.P.J. Erasmus. *Op Pad in Suid-Afrika*. 1995. .

## Verwysings
Klarinet, Emalahleni

**Klarinet** is 'n voorstad van Witbank in die Nkangala-distriksmunisipaliteit in Mpumalanga, Suid-Afrika.

## Sien ook 
* Lys van dorpe in Suid-Afrika

## Verwysings
Toyota Porte

duimnael|280px|Toyota Porte
Die **Toyota Porte** is 'n mini-MPV wat deur Toyota vervaardig word. Dit beskik oor 'n elektries-aangedrewe skuifdeur, wat toegang tot twee rye sitplekke  aan die passasierskant bied, en met 'n gewone oopswaaideur aan die bestuurderskant.

Die model is slegs in Japan beskikbaar sedert 2004 en is dus net beskikbaar met regterhandstuur. Die motor is beskikbaar as 'n vier of vyf-sitplek en is gebaseer op die Vitz kompakte motor.

Die enjinreeks bestaan uit twee enjins, beide weergawes kan bestel word met voorwielaandrywing of vierwielaandrywing. Tegnies is die motor dieselfde as die Peugeot 1007, maar laasgenoemde het twee skuifdeure.
Toyota Ractis

Die **Toyota Ractis** is 'n subkompakte kar wat deur die Japannese motorvervaardigers Toyota en Kanto Auto Works gebou word. Dit is 'n vyfsitplekvoertuig gebaseer op die Vitz.

duimnael|300px|center|2007 Toyota Ractis

## Verwysings
Stadion MK

**Stadion mk** (aanvanklik bekend as **stadion:mk**, stilisties as *stadion***mk** en ook plaaslik as **Denbighstadion**) is ’n sokkerstadion in die Denbighdistrik van Milton Keynes, Buckinghamshire, Engeland, met sitplek vir 30&nbsp;500 mense. Die stadion is die tuisveld van Milton Keyns Dons FC.

Benewens sokker word die stadion ook soms vir rugbywedstryde aangewend. Die eerste rugbywedstryd wat in die stadion gespeel is, was in Mei 2008 toe Saracens (wat op daardie stadium Vicarage Road met Watford Voetbalklub gedeel het) teen Bristol gespeel het omdat Watford hul stadion vir ’n Kampioenskapuitspeelwedstryd benodig het. In 2011 het Northampton Saints die stadion gebruik vir die kwart- en halfeindstryde van die Heinekenbeker omdat hul eie stadion te klein was. Die stadion het ook as gasheer vir drie wedstryde tydens die Rugbywêreldbeker 2015 gedien.

## Fotogalery 

Lêer:StadiumMKEnglandU21.jpg|Sokkerwedstryd tussen Engeland Azerbeidjan se o/21-spanne in 2009
Lêer:Fiji vs Uruguay 2015 RWC (1).jpg|Wedstryd tussen Fidji en Uruguay tydens die Rugbywêreldbeker 2015

## Wedstryde 
### Rugbywêreldbeker 2015 
:*Hoofartikel: Rugbywêreldbeker 2015*.

## Verwysings 
## Eksterne skakels
Andrew Hofmeyr

duimnael|regs|190px|Ds. Andrew Hofmeyr.

[duimnael|links|330px|Mev. Isabella Hofmeyr, weduwee van ds. [Jan Hendrik Hofmeyr (predikant)|Jan Hendrik Hofmeyr van Somerset-Oos en haar vyf seuns wat predikant geword het: Andrew Murray (geb. 15 Junie 1866), Charles Murray (geb. 1876), Johannes Wynand Louw (geb. 19 Julie 1878), John Murray Hofmeyr (geb. 6 April 1871) en George Wilhelm Stegmann (geb. 11 November 1882).]]

duimnael|regs|270px|Ds. en mev. Hofmeyr, omstreeks 1909.

Ds. **Andrew Murray Hofmeyr** (Murraysburg, 15 Junie 1866 – Elladale, distrik Greytown, 21 Februarie 1936), was ’n sendeling en dosent.

Andrew Hofmeyr was die derde van die twaalf kinders van ds. Jan Hendrik Hofmeyr, predikant van Murraysburg en Somerset-Oos, en sy vrou, Isabella Murray, dogter van ds. Andrew Murray, die oue. Hy verwerf die B.A.-graad aan Gill-kollege, Somerset-Oos, en ontvang sy teologiese opleiding aan die Kweekskool op Stellenbosch. 

Aan die einde van 1893 word hy as predikant van die NG Kerk gelegitimeer en op 14 April 1894 op Somerset-Oos georden om sendingwerk onder die Zoeloes in die omgewing van Greytown, Natal, te gaan doen. Een van sy belangrikste take was die opleiding van evangeliste op Emandhleni. Hiervandaan word hy beroep as die eerste direkteur van die Stofberg-gedenkskool, wat op 1 Oktober 1908 naby Viljoensdrif geopen is vir die opleiding van swart leraars, evangeliste en onderwysers. Die inrigting begin op 'n beskeie skaal, maar brei onder Hofmeyr se leiding bestendig uit. Dit het sy naam gekry ter ere van ds. Pieter Stofberg, sendeling op Mochudi in Betsjoeanaland van 1898 tot sy dood in Junie 1907, sowat 'n jaar nadat hy op die Kaapse Sinode 'n kragtige pleidooi vir die oprigting van so 'n onderwysinstelling gelewer het.

Ná 36 jaar in die amp tree hy aan die einde van 1934 af en vestig hom naby Greytown. By sy aftrede het 26 leraars, 171 evangeliste en honderde onderwysers reeds hul opleiding aan sy inrigting voltooi. 

Hofmeyr is in 1894 met Phoebe Home Stroebel (1866–1924) getroud en in 1927 met die weduwee Millie Nel. Uit die eerste huwelik is vier kinders gebore. Een van die seuns, ds. Henry Murray Hofmeyr, het Hofmeyr as direkteur van die Stofberg-gedenkskool opgevolg. 

Hofmeyr was 'n vrome, beskeie en liefdevolle mens wat sy taak met besonderse ywer en toewyding verrig het. Onder die swart mense is hy as 'n ware geestelike vader beskou en was gelief en gerespekteer.

## Bronne 
*  Hofmeyr, W. Lou(w); Hofmeyr, Nico J.; Hofmeyr, S.M.; Hofmeyr, George S.; Hofmeyr, Johannes W. (samestellers). 1987. ''Die Hofmeyrs: 'n Familiegeskiedenis''. Lynnwoodrif en Bloemfontein: Die Samestellers.
Falmer-stadion

**Falmer-stadion** (ook bekend as **American Express Gemeenskapstadion** of **Die Amex** weens borgskapredes) is ’n rugby- en sokkerstadion naby Falmer in Brighton en Hove, Engeland, met sitplek vir 30&nbsp;750 mense. Dit is die tuisveld van Brighton & Hove Albion. Die stadion is op 31 Mei 2011 aan die eienaars oorhandig. Die eerste wedstryd wat in die stadion gespeel is, was die laaste seisoenwedstryd van die Sussex Seniorbeker van die 2010-’11 tussen Brighton en Eastbourne Borough op 16 Julie 2011.

In September 2015 is twee wedstryde van die Rugbywêreldbeker 2015 in die stadion gespeel. As oefenlopie voor die wêreldbeker is die wedstryd tussen die o/20-spanne van Frankryk en Engeland, as deel van die Sesnasies o/20-kampioenskap in die stadion gespeel. Dit is ook tydens die Vrouerugbywêreldbeker 2025 gebruik.

## Fotogalery 

Lêer:Amex Community Stadium.jpg|Lugbeeld van die Falmer-stadion
Lêer:Falmer Stadium - League debut.jpg|Die eerste Ligawedstryd in dié stadion

## Wedstryde 
### Rugbywêreldbeker 2015 
### Vrouerugbywêreldbeker 2025 
## Verwysings 
## Eksterne skakels 
*  Amptelike webwerf
Pankop

**Pankop** (of **Masobye**) is 'n gehug in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika.

## Verwysings
Wolwekraal

**Wolwekraal** of **Maphotla** is 'n dorpie in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Allemansdrift

**Allemansdrift** (ook **Almansdrift** of **Mbhongo**) is 'n nedersetting langs die Rhenosterkopdam, wes van Groblersdal en redelik ver noordwes van Witbank (eMalahleni) in Mpumalanga, Suid-Afrika. Die dorp is in die Dr. J.S. Moroka Plaaslike Munisipaliteit geleë wat onder die Nkangala-distriksmunisipaliteit ressorteer.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Toyota Quantum

Die **Toyota Quantum** is 'n minibus van die Japannese motorvervaardiger Toyota. Die Quantum is spesiaal ontwerp deur Toyota Suid-Afrika as 'n verbeterde Toyota HiAce vir bemarking aan die taxibedryf, waar dit baie gewild is. Die Quantum en die nuwe Ses'fikile Quantum beklee die eerste plek as die besverkoper mensvervoerder in Suid-Afrika.

Die **Quantum** is nie in die Verenigde State, Kanada of Europa beskikbaar nie.

Die prys van 'n nuwe Quantum in Suid-Afrika wissel tussen R209 900 en R290 100. Standaardfunksies sluit in die Quantum immobiliseerder, Toyota Care Microdot stelsel, lugversorging, sentrale sluiting, remhulp, sluitweerremme, sitplekgordels vir bestuurder en alle passasiers, radio met CD-speler en verdonkerde kantvensters in die kajuit.

## Verwysings 
* Amptelike webblad van die *Toyota Quantum*
Bophelong

**Bophelong** is 'n township in suidelike Gauteng, Suid-Afrika. Volgens die 2011-sensus het die township 'n bevolking van 46&nbsp;089 gehad. Die meerderheid van die bevolking praat Suid-Sotho.

## Sien ook 
* Lys van dorpe in Suid-Afrika

## Verwysings
Konagamana Boeddha

**Konagamana** (Pali) of **Kanakamuni** (Sanskrit) is een van die antieke Boeddhas wie se biografie aangeteken is in die Boeddhavamsa, een van die boeke van die Pali-kanon.

Volgens die Theravada-Boeddhistiese tradisie is hy die 26ste van die 29 Boeddhas wie se naam bekend is, die 5de van die Sewe Boeddhas van die Antieke Tyd, en die 2de van die vyf Boeddhas van die huidige kalpa.

Die huidige kalpa word die *bhadrakalpa* ("Gunstige Eon") genoem. Die vyf Boeddhas van dié eon is:
# Kakusandha
# Konagamana
# Kassapa
# Gautama (die huidige Boeddha)
# Maitreya (die toekomstige Boeddha)

Konagamana is op ’n Woensdag gebore in Subhagavatipark in Sobhavati (nou in Nepal).

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Risiville

**Risiville** is 'n nedersetting in Midvaal in Gauteng, Suid-Afrika. Die woonbuurt is noordoos van Vereeniging.

## Sien ook 
* Lys van dorpe in Suid-Afrika

## Verwysings
Vaal Marina

**Vaal Marina** is 'n vakansieoord geleë op die Vaaldam se oewer in Gauteng, Suid-Afrika.

## Sien ook 
* Lys van dorpe in Suid-Afrika

## Verwysings
Kalpa

**Kalpa** is ’n Sanskrit-woord (Hindi: कल्प, *kalpa*) wat "eon" of ’n relatief lang tydperk beteken in Hindoeïsme en Boeddhisme. Oor die algemeen is ’n kalpa die tydperk tussen die skepping en herskepping van ’n wêreld of heelal. 

## Name van die kalpas 
Die vorige kalpa was die *vyuhakalpa* (Glorieryke Eon), die huidige een is die *bhadrakalpa* (Gunstige Eon) en die volgende een sal die *naksatrakalpa* (Sterrebeeld-eon) wees. Elke kalpa het 1&nbsp;000 Boeddhas. 

Die Vayu Purana gee in hoofstuk 21 die naam van nog 28 kalpas, en in die volgende hoofstuk van nog vyf.

## Verwysings 
* 15px Hierdie artikel is vertaal uit die Engelse Wikipedia
Lugmagblou

**Lugmagblou** is 'n kleur, 'n grys skakering van asuur, en een van die pastelkleure.

## Kleurkoördinate 
Volgens verskeie kleurskemas word **lugmagblou** as volg voorgestel:

## Sien ook 
* Lys van kleure

## Verwysings
Lys van bekende Boeddhas

[duimnael|180px|Een van die oudste bekende voorstellings van die [Boeddha (1ste tot 2de eeu, Tokio Nasionale Museum).]]
[duimnael|180px|Boeddhistiese mans by die Soele-pagoda in [Yangon, Mianmar, bring hulde aan die 29 Boeddhas wat in hoofstuk 27 van die Boeddhavamsa beskryf word.]]

In die Boeddhavamsa, ’n deel van die Pali-kanon, word die lewe van Gautama Boeddha en die vorige 27 Boeddhas beskryf. 

## Die Sewe Boeddhas van die Antieke Tyd 
Volgens Boeddhistiese tradisie het elke kalpa (of eon) 1 000 Boeddhas. Die vorige kalpa was die *vyuhakalpa* (Glorieryke Eon), en die huidige kalpa is die *bhadrakalpa* (Gunstige Eon). Die "Sewe Boeddhas van die Antieke Tyd" (*Saptatathagata*) is sewe Boeddhas wat die *vyuhakalpa* en *bhadrakalpa* oorbrug:
#Vipassi (die 998ste Boeddha van die *vyuhakalpa*)
#Sikhi (die 999ste Boeddha van die *vyuhakalpa*)
#Vessabhu (die 1 000ste Boeddha van die *vyuhakalpa*)
#Kakusandha (die 1ste Boeddha van die *bhadrakalpa*)
#Konagamana (die 2de Boeddha van die *bhadrakalpa*)
#Kassapa (die 3de Boeddha van die *bhadrakalpa*)
#Gautama (die 4de Boeddha van die *bhadrakalpa*)

Op dié sewe sal Maitreya, die 5de en toekomstige Boeddha van die *bhadrakalpa*, volg.

## Die 29 bekende Boeddhas 
## Notas 
## Verwysings 
* 
* 
* 

## Verdere leesstof 
* 
* 
* 

## Eksterne skakels 
* *The chronicle of twenty-four Buddhas*, deur Mingun Sayadaw. Red. en vert. prof. U Ko Lay en U Tin Lwin, Yangon, Myanmar. Net hoofstukke 1, 22, 23 en 24.
Eugene Marais-hospitaal

duimnael|300px|Die Eugene Marais-hospitaal se hoofingang in Vyfde laan, Les Marais, Pretoria
duimnael|300px|Aanwysingsbord voor die trauma- en noodeenheid
duimnael|Die dokter en bekende digter, Eugène Marais

Die **Eugène Marais-hospitaal** is 'n hospitaal op die hoek van Vyfde laan en Fred Nicholsonstraat in Les Marais, 'n voorstad van Pretoria. Dit was aanvanklik 'n homeopatiese hospitaal wat later in 'n klein kliniek omskep is. Die hospitaal is op 19 Maart 1973 geopen en is na die dokter en digter, Eugène Marais, genoem. Dit is 'n deel van die Life Healthcare-groep.

## Dienste 
Die hospitaal bied 'n wye spektrum van dienste, insluitend:
* 'n Trauma-afdeling (vir noodgevalle, 24 uur per dag)
* 'n Kritiekesorgeenheid
* Ginekologie
* Plastiese en torakale chirurgie
* Laparoskopiese en ander endoskopiese chirurgie
* 'n MR-eenheid (vir Magnetiese resonansie-beelding)
* Verskeie fasiliteite vir die neem van X-strale

Die hospitaal het 'n helikopter-landingsplek wat vir mediese of trauma-noodgevalle gebruik kan word. Aanliggend tot die hospitaal is verskeie laboratoriums, ortopediese dienste en eenhede vir X-strale, asook die Les Marais MR-instituut.

## Geskiedenis 
Die Eugène Marais-hospitaal staan op die presiese terrein waar die Sewendedag-Adventiste 'n homeopatiese hospitaal in die 1950's bedryf het. Die hospitaal is daarna deur 'n mev. Snyman in die Esperanza-kliniek, wat ook 'n ouetehuis was, omskep. In Mei 1968 is die gebou deur 'n groep dokters onder leiding van die psigiater, dr. J.P. Verster, gekoop. In 1969, ná 'n tekort aan privaat beddens in die provinsiale hospitaal ontstaan het, sluit nog dokters by hulle aan en is 'n nuwe vleuel aangebou.

Danksy die toewyding van dr. Lombard, Guldenpfennig, Buys en Nel is die suidelike vleuel geoormerk om as 'n algemene hospitaal te dien. Die eerste pasiënt is op 19 Maart 1973 in hiérdie vleuel opgeneem. Op aanbeveling van dr. Ivan McCusker is dit na Eugene Marais genoem.

In 1984 is 'n vleuel bokant die huidige apteek aangebou en is die hospitaal se bestuur deur die Afrox Healthcare-groep oorgeneem.

In November 1985 word dit die eerste privaat hospitaal in Pretoria om magtiging vir die oplei van verpleegsters (van die Suid-Afrikaanse Raad van Verpleging) te ontvang. In dieselfde jaar is 'n bykomende vleuel geopen om die toeloop van pasiënte te akkommodeer.

In 1995 is moderne spinaal- en 'n vlakeen-traumaeenheid bygevoeg.

In November 2000 is 'n nuwe vleuel, wat vir spesialiste se spreekkamers aangebou is, geopen. 

Dié hospitaal se nuwe harteenheid van R30 miljoen is in 2002 vir pasiënte oopgestel. 

In 2005 is die Afrox Healthcare-groep se naam na Life Healthcare verander. Die hospitaal staan sedertdien as die *Life Eugène Marais Hospitaal* bekend.

In Julie 2006 is 'n rehablitasie-eenheid met 'n kapasiteit van 21 beddens op die grondvloer geopen.

## Sien ook 
* Lys van hospitale in Suid-Afrika

## Verwysings